Στάσεις και αντιλήψεις για τα άτομα με αναπηρία: μια συγχρονική μελέτη σε προπτυχιακούς φοιτητές Εργοθεραπείας
Creators: name: Μενεμσιάδου, Πελαγία Ιωάννη
Publisher: name: Aristotle University of Thessaloniki
Year: 2024
Subjects: Αναπηρία
Στάσεις, αντιλήψεις
Κλίμακα
Disability
Perceptions, attitudes
Scale

description: Εισαγωγή: Η διασφάλιση της ισοτιμίας και της ανθρωποκεντρικότητας στην παροχή φροντίδας αποκατάστασης σε άτομα με αναπηρία είναι αναγκαία στο πλαίσιο της προάσπισης της Δημόσιας Υγείας. Η κατανόηση των στάσεων και αντιλήψεων των μελλοντικών επαγγελματιών υγείας είναι σημαντική για την ανάδειξη πιθανών εκπαιδευτικών αναγκών στην προσπάθεια για τη βέλτιστη προπτυχιακή εκπαίδευσή τους. Σκοπός: Σκοπός της παρούσας μελέτης ήταν η διερεύνηση των στάσεων και των αντιλήψεων προς τα άτομα με αναπηρία σε προπτυχιακούς φοιτητές Εργοθεραπείας, καθώς και των παραγόντων που τις επηρεάζουν. Στο πλαίσιο αυτό επιδιώχθηκε η δημιουργία μια Ελληνικής, πολιτισμικά προσαρμοσμένης μετάφρασης της κλίμακας Multidimensional Attitude Scale Towards Persons with Disabilities (MAS) και ελέγχθηκαν οι ψυχομετρικές της ιδιότητες σε φοιτητές Εργοθεραπείας. Υλικό και μέθοδος: H συγχρονική, μεικτής μεθοδολογίας μελέτη πραγματοποιήθηκε στο Τμήμα Εργοθεραπείας του Πανεπιστημίου Δυτικής Μακεδονίας, κατά το εαρινό εξάμηνο του ακαδημαϊκού έτους 2022-23. Μετά από λήψη άδειας, έγινε διγλωσσική μετάφραση και πολιτισμική προσαρμογή της MAS. Το ερωτηματολόγιο της μελέτης περιλάμβανε δημογραφικές ερωτήσεις, την Ελληνική μετάφραση της MAS και της Interaction with Disabled Persons Scale (IDP), καθώς και μια ανοικτή ερώτηση για τις πιθανές δυσκολίες που αντιμετωπίζουν οι φοιτητές κατά την παροχή φροντίδας σε άτομα με αναπηρία. Στη μελέτη κλήθηκε να συμμετάσχει ανώνυμα και προαιρετικά το σύνολο των φοιτητών των τεσσάρων ετών κατά την προσέλευσή τους σε χώρους διδασκαλίας. Για την ανάλυση των ποιοτικών δεδομένων της ανοικτής ερώτησης χρησιμοποιήθηκε η μέθοδος της θεματικής ανάλυσης περιεχομένου. Αποτελέσματα: Συνολικά συμμετείχαν 201 φοιτητές (ποσοστό ανταπόκρισης 54,5%), 80,8% γυναίκες. Η Ελληνική μετάφραση του ΜΑS παρουσίασε κάποιου βαθμού εγκυρότητα εννοιολογικής κατασκευής μέσω της μεθόδου γνωστών ομάδων (φοιτητές με προηγούμενη εμπειρία εστιασμένης συναφούς εκπαίδευσης είχαν θετικότερες αντιλήψεις, p&lt;0,05) και φαινομενική εγκυρότητα (επιβεβαιώθηκε από το 95,5% με διάμεση τιμή 7/10, IQR:2). Ως προς την αξιοπιστία, διαπιστώθηκε ικανοποιητική εσωτερική συνέπεια τόσο στη συνολική κλίμακα, όσο και στις υποκλίμακες της (Cronbach’s a:0,92 και 0,74-0,97 αντίστοιχα), ενώ η συνέπεια επαναληπτικής μέτρησης ήταν μέτρια ICC=0,5 (95%CI: 0,3, 0,6, p˂0,001). Οι αντιλήψεις των φοιτητών βρέθηκαν συνολικά μέτρια θετικές προς τα άτομα με αναπηρία με την IDP. Το ανδρικό φύλο (p&lt;0,05), η επαφή με άτομα με αναπηρία στην προσωπική ζωή (p&lt;0,05),το τελευταίο έτος σπουδών (p&lt;0,001), η επαφή με ασθενείς στο πλαίσιο προπτυχιακής εκπαίδευσης (p&lt;0,001) και η καλύτερη αυτοαναφερόμενη σχέση με τη θρησκεία (p&lt;0,001 συνδεόταν με θετικότερες στάσεις. Οι θεματικές ενότητες που αναδείχθηκαν σχετικά με τις πιθανές δυσκολίες περιλάμβαναν: α. τη διαχείριση αρνητικών συναισθημάτων και β. την ανεπάρκεια γνώσεων και δεξιοτήτων σχετικά με τη φροντίδα των ατόμων με αναπηρία. Το 99% (ν=199) των φοιτητών επιθυμούσαν να εκπαιδευτούν περισσότερο στην προσέγγιση της υγείας ατόμων με αναπηρία. Συμπεράσματα: Η Ελληνική έκδοση της κλίμακας MAS που προέκυψε απέδειξε κάποιου βαθμού εγκυρότητα και αξιοπιστία, ωστόσο κρίνεται σημαντικό να ελεγχθούν περαιτέρω οι ψυχομετρικές της ιδιότητες. Η χαρτογράφηση των στάσεων των προπτυχιακών φοιτητών Εργοθεραπείας προς τα άτομα με αναπηρία στη χώρα μας, καθώς και οι προκλήσεις που διαπιστώθηκαν, τονίζουν την ανάγκη εξειδικευμένης εκπαίδευσης σε γνώσεις σχετικά με τις ιδιαίτερες ανάγκες υγείας των ατόμων με αναπηρία, αλλά και σε επικοινωνιακές δεξιότητες, στο πλαίσιο της επιδίωξης ισότιμης, ανθρωποκεντρικής, υψηλής ποιότητας φροντίδας υγείας και σε αυτή την πληθυσμιακή ομάδα.
description: Introduction: Ensuring equity and people-centeredness in the provision of rehabilitation care to people with disabilities is crucial in ensuring the promotion of Public Health. Understanding the attitudes and perceptions of future health professionals is important in identifying potential educational needs in the effort to optimize their undergraduate education. Purpose: The purpose of this study was to identify the attitudes and perceptions towards persons with disabilities among undergraduate Occupational Therapy students, as well as the factors that influence them. In this context, the development of a Greek, culturally adapted translation of the Multidimensional Attitude Scale Towards Persons with Disabilities (MAS) was sought and its psychometric properties were tested in Occupational Therapy students. Material and method: This cross-sectional, mixed methods study was carried out at the Department of Occupational Therapy, University of Western Macedonia, during the spring semester of the academic year 2022-23. After obtaining permission, a bilingual translation and cultural adaptation of the MAS was performed. The study questionnaire included demographic questions, the Greek translation of the MAS and the Interaction with Disabled Persons Scale (IDP), as well as an open-ended question about the possible difficulties that students may face when providing care to people with disabilities. All the students, from any of the four years of undergraduate studies, were invited to participate anonymously and voluntarily in the classrooms. The method of thematic content analysis was used to analyze the qualitative data of the open question. Results: A total of 201 students participated (response rate 54.5%), 80.8% women. The Greek translation of the MAS presented some degree of construct validity verified by the method of known groups (students with previous experience of focused relevant education had more positive perceptions, p&lt;0.05) and face validity (confirmed by 95.5% with a median value of 7/ 10, IQR:2). Regarding reliability, satisfactory internal consistency was found both in the overall scale and in its subscales (Cronbach’s a:0.92 and 0.74-0.97, respectively). Test-retest reliability was moderate ICC=0.5 (95%CI: 0.3, 0.6, p˂0.001). Students’ perceptions were found to be moderately positive overall towards disabled people with IDP. Male gender (p&lt;0.05), contact with disabled people in personal life (p&lt;0.05), last year of studies (p&lt;0.001), contact with patients in the context of undergraduate education (p&lt;0.001) and better self-reported relationship with religion (p&lt;0.001) were associated with more positive attitudes. Thematic areas that emerged regarding potential difficulties included: a. the management of negative emotions and b. the deficiency of knowledge and skills related to the care of people with disabilities. Almost all students (99%, n=199) declared they want to learn more about the approach to the health of people with disabilities. Conclusions: The developed Greek version of the MAS scale demonstrated some degree of validity and reliability; however, it is considered important to further test its psychometric properties. Mapping the attitudes of undergraduate Occupational Therapy students towards people with disabilities in our country, as well as the challenges identified, highlighted the need for specialized training in knowledge about the special health needs of people with disabilities, but also in communication skills, in the context of the pursuit of equitable, people-centered, high-quality health care in this population group.